Messier 77 of M77 (ook bekend as onder meer Cetus A en NGC 1068) is ’n staaf-spiraalsterrestelsel sowat 47 miljoen ligjare van die Aarde af in die sterrebeeld Walvis. Dit is in 1780 deur Pierre Méchain ontdek en hy het dit as ’n newel beskryf. Charles Messier het dit daarna in sy katalogus van komeetagtige voorwerpe opgeneem. Beide Messier en William Herschel het dit as ’n sterreswerm beskryf, maar dit is vandag bekend dat dit ’n sterrestelsel is. Messier 77 is ’n aktiewe sterrestelsel (’n stelsel met ’n besonder helder kern). Dit het ’n deursnee van sowat 170 000 ligjare. Dit is geïdentifiseer as die X-straalbron 1H 0244+001 in die Walvis. K. G. Jones (1991). Messier's Nebulae and Star Clusters (2nd uitg.). Cambridge University Press. ISBN 0-521-37079-5. Wood KS, Meekins JF, Yentis DJ, Smathers HW, McNutt DP, Bleach RD (1984). "The HEAO A-1 X-ray source catalog". Astrophysical Journal Supplement Series. 56 (12): 507–649.